《休归咏怀 其一》
明代·邢宥

脱却樊笼得自繇，家园万里望琼州。花看晚节添幽兴，人忆同时觅旧游。

一枕黑甜山舍午，半樽白泼水亭秋。归来已定栖身计，独愧君恩未尽酬。

作者简介：（1416—1481）广东文昌人，字克宽，号湄丘道人。正统十三年进士，授御史，出巡福建，平反被诬为盗之平民。天顺中为台州知府，成化中改知苏州，有治绩。旋以右佥都御史巡抚江南十府，开丹阳河，筑奔牛闸。寻兼理两浙盐政，罢黜不称职之属吏多人。后引疾归。